บาทเปิด 34.19/21 แนวโน้มยังอ่อนค่า
เงินบาทเปิด 34.19/21 แนวโน้มยังอ่อนค่าตามภูมิภาค มองกรอบ 34.16-34.25
17 ก.ค. 2558

เงินบาทเปิด 34.19/21 แนวโน้มยังอ่อนค่าตามภูมิภาค มองกรอบ 34.16-34.25
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 34.19/21 บาท/ดอลลาร์ ทรงตัวจากช่วงเย็นวานนี้ที่ปิดตลาดที่ระดับ 34.19/21 บาท/ดอลลาร์
เงินบาทวันนี้ยังมีโอกาสอ่อนค่าได้ตามทิศทางของสกุลเงินในภูมิภาค หลังจากที่ดอลลาร์สหรัฐปรับตัวแข็งค่าขึ้น เนื่องจากถ้อยแถลงของประธานธนาคารกลางสหรัฐ(เฟด) และการลดลงของจำนวนผู้ขอรับสวัสดิการว่างงานของสหรัฐได้ช่วยหนุนการคาดการณ์ของตลาดเกี่ยวกับการปรับขึ้นอัตราดอกเบี้ยในปีนี้
"วันนี้เงินบาทคงอ่อนค่าตามภูมิภาค เป็นทั้งตลาด เนื่องจากดอลลาร์แข็งค่าขึ้นหลังจากถ้อยแถลงของนางเจนเน็ต เยนเลนต่อวุฒิสภาสหรัฐ ว่ามีแนวโน้มจะปรับขึ้นดอกเบี้ยในปีนี้" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 34.16-34.25 บาท/ดอลลาร์